## Samtykkeerklæring til anvendelse af billeder

**1. Samtykkeerklæring**

**1.1**

Jeg giver hermed tilladelse til, at [virksomhedens navn] til brug for markedsføring, herunder elektronisk og digital markedsføring, må benytte billeder og film, hvorpå/i jeg optræder, f.eks. til hjemmesider, sociale medier, intranet og diverse tryksager.

**1.2**

Tilladelsen gives med den forudsætning, at hverken mit cpr.nr., navn eller andre personoplysninger bliver bragt sammen med billederne, samt at billederne bliver brugt i en sammenhæng, der er ikke krænkende for undertegnede som person.

**1.3**

Jeg giver ligeledes samtykke til, at mit billede må anvendes sammen med mit navn, oplysning om mit arbejdsområde og mine kontaktoplysninger på [virksomhedens navn] hjemmeside (personaleoversigt).

**1.4**

Såfremt mit ansættelsesforhold hos [virksomhedens navn] ophører, og mit billede/film er anvendt/anvendes til brug for [virksomhedens navn] markedsføringsmateriale, kan mit billede fortsat uden vederlag herfor anvendes i allerede trykt materiale herunder i eventuel fremtidig reproduktion af allerede udfærdiget markedsføringsmateriale. Ligeledes kan film, som er offentliggjort/vist og, hvor mit billede indgår, fortsat anvendes.

Jeg kan til hver en tid trække mit samtykke tilbage. En tilbagetrækning af samtykke har alene fremadrettet virkning. [virksomhedens navn] er således ikke forpligtet til at tilbagetrække allerede trykt og distribueret materiale.

**1.5**

Jeg er gjort bekendt med, at samtykke til brug af mit billede, som ovenfor beskrevet, er frivilligt, og at et manglende samtykke ikke vil have nogen negativ betydning for mit fremtidige ansættelsesforhold.

**1.6**

Der gøres opmærksom på, at nogle søgemaskiner indekserer billeder fra hjemmesider. Det betyder, at selv om [virksomhedens navn] fjerner billeder og film fra [virksomhedens navn] hjemmeside, kan billedet i nogle tilfælde stadig søges frem via en søgemaskine.

**1.7**

Der henvises i øvrigt til [virksomhedens navn] persondatapolitik om behandling af persondata for ansatte. Denne politik er udleveret ved ansættelsen og kan findes på [virksomhedens navn] personalehåndbog.

Spørgsmål omkring dette samtykke kan ske ved henvendelse til: [virksomhedens navn med angivelse af person ]

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_